Title: Introducció del tema
Course: Matemàtiques 3r ESO 1r T > Section: Tema 1: Nombres Racionals

1. Presentació del tema - 2. Activitats - 3. Pla de treball.

1. Presentació del tema

En anys anteriors has treballat els nombres Naturals i els nombres Enters. Els primers, bàsicament, són els nombres que ens serveixen per comptar objectes i històricament van ser els primers utilitzats. A aquests hi afegim els nombres negatius i tenim els Enters amb els que podem treballar situacions com: temperatures negatives, deutes de diners, soterranis,...

Ens falta, però, poder fer parts o divisions dels objectes. Per això, ens calen les fraccions.

Aquestes ens permeten representar, treballar i operar amb parts dels objectes. Lligades amb les fraccions tenim els nombres decimals. Cada fracció és pot expressar com un nombre decimal.

Així, la fracció \( \dfrac{1}{2} \) és igual al decimal 0'5

Amb les fraccions ampliem el conjunt dels nombres Enters i construïm el conjunt dels nombres Racionals.

Drets de la imatge. Autor: canuoislupusarctos sota llicència Creative Commons Attribution-Share Alike 3.0 Unported

2. Activitats

Les activitats que trobaràs en aquest tema estan explicades, indicada de forma clara la tasca que has de desenvolupar, la forma i format com has d'entregar la tasca i com s'avaluarà l’activitat. Cal que tinguis cura a l'hora d'entregar les tasques segons com es demanin. També s'hi especifica com es considera completada l'activitat.

3. Pla de treball

El teu professor/a et guiarà al llarg de tema i et pautarà les activitats que hauràs d'anar fent.

Cal que vigilis sovint el calendari i als fòrums d'avisos i notícies i de Dubtes del curs.

El tema està preparat perquè comencis estudiant el llibre de l'apartat Recursos i després, facis les activitats que se't proposen en l'apartat d'Activitats. La primera activitat pot ser de repàs de conceptes que seran necessaris posteriorment.

4. Objectius

- Resoldre problemes de la vida quotidiana en què calgui la utilització dels nombres racionals (fraccions, decimals i percentatges), les seves operacions i propietats, fent ús de la forma de càlcul més apropiada i valorant l’adequació del resultat al context.
- Identificar relacions de proporcionalitat numèrica i geomètrica i utilitzar-les per resoldre problemes en situacions de la vida quotidiana.
- Expressar oralment i per escrit raonaments, conjectures, relacions quantitatives i informacions que incorporin elements matemàtics, simbòlics o gràfics, valorant la utilitat del llenguatge matemàtic i la seva evolució al llarg de la història.
- Representar conceptes o relacions matemàtiques de diverses maneres, ser capaç de comprendre les dels altres i valorar la més adequada a cada situació.

5. Avaluació

Concretant respecte els continguts i activitats dels curs.

En aquest tema es fa una valoració de les activitats que us proposem per treballar individualment d'acord a puntuacions numèriques o a qualificació senzilla en uns casos, una guia d'avaluació o una rúbrica en d'altres. En aquests dos darrers casos veuràs la guia o la rúbrica en l'activitat perquè puguis saber com se t'avaluarà. En la definició de la tasca tindràs les orientacions adients per tal que puguis saber quin ha de ser el resultat esperat.

Les activitats són diverses i l'activitat final consisteix en un petit projecte resum del que s'ha treballat.